Η βουλευτίνα

Η βουλευτίνα είναι ασπρόμαυρη ελληνική κωμική ταινία του 1966, με πρωταγωνίστρια τη Ρένα Βλαχοπούλου, σε σκηνοθεσία Κώστα Καραγιάννη, σενάριο των Λάκη Μιχαηλίδη & Γιώργου Κατσαμπή, παραγωγής του κινηματογραφικού οργανισμού Καραγιάννης - Καρατζόπουλος Α.Ε.

 Πλοκή 
Η Ρένα Βαρλάμου είναι αρραβωνιασμένη με τον Περικλή Αράπη, οινοπαραγωγό στο επάγγελμα και υποψήφιο βουλευτή με το Εθνικό Αναδιοργανωτικό Κόμμα Περικλής Αράπης. Ο Περικλής έχει αποτύχει 6 φορές να βγει βουλευτής, με αποτέλεσμα λόγω οικονομικών δυσκολιών να καθυστερεί τον γάμο τους για 4 χρόνια.

Στην τελευταία του πολιτική προσπάθεια, η Ρένα αποφασίζει να των βοηθήσει στην προεκλογική του εκστρατεία αλλά εκείνος αποτυγχάνει και πάλι στις εκλογές και κοντεύει να χρεοκοπήσει (με χρέος 380.000 δραχμές). Η ιστορία περιπλέκεται όταν το όνομα της Ρένας μπαίνει στο ψηφοδέλτιο ενός θείου της, του Ιακώβου Μενεξέ από την Κέρκυρα, ο οποίος πεθαίνει και η Ρένα, ως μοναδική επιλαχούσα στο ψηφοδέλτιο, με μόλις 80 σταυρούς βγαίνει βουλευτής.

Η Ρένα αναλαμβάνει τα βουλευτικά της καθήκοντα και έτσι παραμελεί τον Περικλή, τη στιγμή που εκείνος αποφασίζει να παρατήσει την πολιτική του καριέρα για να ορθοποδήσει οικονομικά, αλλά και για να κάνει οικογένεια με τη Ρένα. Όμως δυστυχώς γι' αυτόν το τρένο έχει φύγει. Έτσι με την βοήθεια ενός φίλου και συνεργάτη του, του Φιλήμονα, καταφέρνει να βγάλει άκυρη την εκλογή της Ρένας, προκειμένου να την ξαναφέρει κοντά του. Η Ρένα εκνευρίζεται και δεν θέλει ούτε να τον δει μπροστά της, αλλά τελικά και με τις εξηγήσεις των δικών της τον συγχωρεί.

Στο τέλος της ιστορίας βρίσκουμε το ζευγάρι στον μήνα του μέλιτος στην Κέρκυρα, να απολαμβάνουν τη ζωή τους μακριά από πολιτικές ίντριγκες, μπελάδες και ευτράπελα που συνέβησαν καθ' όλη τη διάρκεια της ταινίας.

 Διανομή 
ΗθοποιόςΡόλοςΡένα Βλαχοπούλου Ρένα ΒαρλάμουΣταύρος ΞενίδηςΠερικλής Αράπης (υποψήφιος βουλευτής & αρραβωνιαστικός Ρένας)Νίκος ΡίζοςΦιλήμων (συνεργάτης & δεξί χέρι του Περικλή) Αλέκος ΤζανετάκοςΧάρης (δημοσιογράφος)Νίτσα ΜαρούδαΑλίκη (αραβωνιαστικιά Χάρη)Ειρήνη Κουμαριανού Λουκία (ξαδέρφη  Ρένας & μητέρα Αλίκης)Δημήτρης ΝικολαΐδηςΔημήτρης, υπουργός ανόρθωσης Αντώνης Παπαδόπουλοςνησιώτης από την ΚέρκυραΝίκος ΦέρμαςΜάκης Δεμίρης γραμματέας υπουργούΣεβασμία Παναγιωτοπούλουθεία της Ρένας Γιώργος ΤζιφόςΓιώργος ΚωβαίοςΝίκος Πασχαλίδηςάνδρας που τσακώθηκε η Ρένα στο δρόμοΥβόνη Βλαδίμηρουκυρία που τσακώθηκε η Ρένα στη στάσηΓιώργος ΚυριακίδηςΣταθμάρχης στη στάσηΒίκυ Παππά κυρία Βάνα (υπάλληλος κομμωτηρίου) Θόδωρος ΚεφαλόπουλοςΡένα ΠασχαλίδουΕλενίτσα (πελάτισσα κομμωτηρίου)Γιώργος Γεωργίου Χατζησταύρου (δικηγόρος)Βιολέττα Σούλη κυρία Φλώρα (πελάτισσα κομμωτηρίου)Δημήτρης Κατσούλης νησιώτης από την ΚέρκυραΣάκης Τσολακάκης αντιπρόσωπος υποψηφίου - τσακώθηκε η Ρένα την ημ. των εκλογώνΚώστας Καφάσηςβοηθός αντιπροσώπου υποψηφίου - τσακώθηκε η Ρένα την ημ. των εκλογώνΣπύρος Ροσσάνος Γιάννης Κωστής γκαρσόνι στον πρώτο πολιτικό λόγο του Περικλή ΑράπηΑλέκος Δαρόπουλος Κώστας (φίλος υπουργού στο γραφείο)Κώστας ΜπαλαδήμαςΧαράλαμπος Παρδαλός (ο άνθρωπος που κατήγγειλε την Ρένα)Σταύρος Παράβαςυπάλληλος κομμωτηρίου Λαυρέντης Διανέλλος φωνή που ακούστηκε στη Βουλή - τσακώθηκε με τη ΡέναΓιώργος Βελέντζας φωνή που ντουμπλάρει τον αστυφύλακα 

 Παραγωγή 
Η ταινία έκανε πρεμιέρα στις κινηματογραφικές αίθουσες στις 21 Ιουλίου 1966 , κόβοντας 461.540 εισιτήρια  και κατατάχθηκε στην 6η θέση ανάμεσα σε 117 ταινίες της ίδιας σεζόν. 

Σε μία από τις σκηνές που εκτυλίσσονται στη Βουλή, ακούγεται η φωνή του Λαυρέντη Διανέλλου, που σε μια γκεστ εμφάνιση υποδύεται έναν βουλευτή που μαλώνει με την κεντρική ηρωίδα της ταινίας. 

 Παραπομπές 

Εξωτερικές πηγές

Κριτική της ταινίας από τον Σταύρο Γανωτή

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες παραγωγής Καραγιάννης - Καρατζόπουλος